ඉන්දීය මධ්‍යම රජය 370 වැනි වගන්තිය අහෝසි කරමින්, ජම්මු කශ්මීරයට ලබා දී තිබුණු විශේෂ බලතල ඉවත් කිරීමෙන් පසු, ප්‍රාන්තයේ සංවර්ධන කටයුතු කෙසේ සිදුවිය යුතු ද යන්න සහ ඉදිරි දේශපාලන කටයුතු සම්බන්ධයෙන් මෙහෙදී සාකච්ඡා කෙරුණි.මෙම හමුවේ දී 370 වැනි වගන්තිය යළි ස්ථාපිත කරන්නැයි පක්ෂ කීපයක නායකයන් ඉල්ලා සිටියත් එය කිසිසේත් කළ නොහැකි බව අග්‍රාමාත්‍ය මෝදි අවධාරණය කළේය.ඉන්දීය අග්‍රාමාත්‍ය මෝදි යළිත් වරක් කාශ්මීර දේශපාලන නායකයන්ට අවධාරණය කළේ කාශ්මීර ප්‍රාන්තය සමෘද්ධිමත් කිරීමටත්, කාශ්මීර මුස්ලිම් වැසියන්ගේ ජීවන තත්ත්වය උසස් කිරීමත් කළ හැක්කේ එම ප්‍රාන්තය ඉන්දීය රජය යටතේ පාලනය වන්නේ නම් පමණක් බවය.